**PROGRAM SKUPNOSTI UČENCEV ŠOLE ZA ŠOLSKO LETO 2016/2017**

**SEPTEMBER**

1. Mnenje glede mentorja šolske skupnosti.
2. Predstavitev predstavnikov (socialna igra).
3. Izvolitev/izbor:
   * Predsednika in tajnika šolske skupnosti.
   * Predstavnika, ki sodeluje v skupini, ki spremlja izvajanje vzgojnega načrta.
   * Predstavnika, ki sodeluje v komisiji za šolsko prehrano. (Oddelčne skupnosti pripravijo predloge in mu jih oddajo. Predstavnik jih odda organizatorju prehrane. Predstavnik se o prehrani posvetuje z organizatorjem prehrane.)
   * Predstavnikov v šolski otroški svet.
   * Skrbnika za kotiček šolske skupnosti
   * Oddelčnih skupnosti za urejanje namizne dekoracije v jedilnici.
4. Zbiranje predlogov, oblikovanje in potrditev programa šolske skupnosti.
5. Nadaljujemo s sodelovanjem pri zbiralnih akcijah (papir, baterije, zamaški ipd.)
6. Nadaljujemo z izbiro naj sošolca 1. in 2. ocenjevalnega obdobja.
7. Načrtovanje sprejema prvošolcev v šolsko skupnost.
8. Načrtovanje izvedbe dneva učiteljev.
9. Načrtovanje aktivnosti v tednu otroka z osrednjo temo ***Svet, v katerem želim živeti*** (prvi ponedeljek v oktobru: 3. 10. - 9. 10. 2016).
10. Ohranimo skrinjico zaupanja za zaupna sporočila (v prostoru pred knjižnico).

**OKTOBER**

1. Sodelovanje pri dejavnostih v tednu otroka.
2. Sprejem prvošolcev v šolsko skupnost.
3. Obeležimo mednarodni dan učiteljev (5. oktober). Sodelujemo v UNESCO projektu *Učenec poučuje.*
4. Spremljamo uresničevanje dogovorjenih obveznosti predstavnikov šolske skupnosti.
5. Izvedba aktivnosti v zvezi z dejavnostjo *Skrbniki mlajših (Učenci 8. a skrbijo za učence 2. razreda; učenci 9. a skrbijo za učence 3. a razreda; učenci 7. a skrbijo za učence 1. a-razreda).*
6. Organiziramo mrežo prostovoljcev za učno pomoč po oddelkih (pripravimo oddelčne sezname).
7. Aktivnost v zvezi z vzgojnim načrtom: cilji v publikaciji, opomniki v učilnicah glede domačih nalog.
8. Smernice za pripravo na otroški parlament, katerega tema je ***Otroci in načrtovanje prihodnosti***

**NOVEMBER**

1. Načrtovanje decembrskih dejavnosti.
2. Priprava na šolski otroški parlament.
3. Vzpodbujanje k sodelovanju v zbiralnih in drugih akcijah, v katere je vključena šola.
4. Dejavnosti v mesecu boja proti zasvojenosti.
5. Evalvacija izvedenih dni dejavnosti in predlogi.
6. Smernice za izvedbo delavnic v okviru ur oddelčne skupnosti v zvezi z učnimi strategijami.

**DECEMBER**

1. Sodelovanje pri decembrskih aktivnostih.
2. Sodelujemo pri obeležitvi dneva boja proti AIDS-u (1. december).
3. Delavnica v zvezi s socialnimi veščinami »*Govori z dobrim namenom!«*
4. Obdaritev v okviru oddelčne skupnosti s pozornostmi, ki jih učenci izdelajo sami doma (predlagamo »obdaritev« z izdelanimi voščilnicami in iskrenimi sporočili; razrednik lahko poda druge smernice).

**JANUAR**

1. Pozdrav novemu letu s pozitivnimi sporočili v oddelčnih skupnostih in tudi širše med učenci (skupna aktivnost – želje)
2. Izvedba 26. šolskega otroškega parlamenta in izbira predstavnikov za medobčinski otroški parlament.
3. Zbiranje predlogov za izboljšanje šolskega okolja za obravnavo na svetu staršev in svetu zavoda.

**FEBRUAR**

1. Pripravimo presenečenje za zaposlene ob prazniku sv. Valentina. Drobno pozornost namenimo tudi zaposlenim v vrtcu.
2. Evalvacija izvedenih dni dejavnosti in predlogi.
3. Pogovor o praznikih.
4. Valentinov poštar (sporočila znotraj razreda – oseba se določi z žrebom; sporočila se lahko pripravijo tudi za druge učence in zaposlene v šoli)
5. Valentinov ples (organizirajo učenci 9. razreda).
6. Spremljanje in poročanje o učni uspešnosti učencev (uspehi in ovire).
7. Načrtovanje izvedbe dejavnosti Naključne prijaznosti izven šole.

**MAREC**

1. Delavnica v zvezi z razvijanjem odgovornosti za lastno vedenje – »Govori z dobrim namenom.«
2. Spremljanje, ali učenci upoštevajo pravila šolskega in hišnega reda.
3. Spremljanje uresničevanja ciljev vzgojnega načrta in predlogi za izboljšave.
4. Predstavitev dela oddelčnih skupnosti (poročanje, predlogi, mnenja, ugotovitve).

**APRIL**

1. Predstavitev dela oddelčnih skupnosti (poročanje, predlogi, mnenja, ugotovitve).
2. Spodbude k učenju pred zaključevanjem ocen.
3. Izvedba dejavnosti Naključne prijaznosti izven šole.
4. Evalvacija izvedenih dni dejavnosti in predlogi.

**MAJ**

1. Pregled kriterijev za izbor naj učenca in naj učenke leta.
2. Pregled določil o pohvalah, priznanjih in nagradah v Pravilih šolskega reda Osnovne šole Kapela.
3. Evalvacija programa šolske skupnosti za leto 2016/2017 in izvedenih dejavnosti ter načrtovanje za prihodnje šolsko leto.

**JUNIJ**

1. Oblikovanje predlogov in izvolitev naj učenca in naj učenke leta.
2. Priprave na zaključek šolskega leta.

Skozi šolsko leto še naprej spodbujamo medrazredne delavnice, skupna srečanja v večnamenskem prostoru, zbiralne akcije, sodelovanje pri urejanju šole in šolske okolice, razvijanje odgovornosti in vsak sestanek pričnemo s pozitivno mislijo.

Po dogovoru se bomo priključili tudi raznim sprotnim pobudam in aktivnostim iz ožjega in širšega okolja.

Sodelovali bomo z Društvom prijateljev mladine Radenci ter Dosorjem.

Predstavniki šolske skupnosti v letu 2016/2017: Vid BAJZEK, Filip STANEK, Alina BEDRAČ, Jernej KOREN, Zala KOREN, Melisa ČUČEK, Maj CEHTL, Anej Roman LELJAK, Ivona MES, Ronja SLAVIČ, Anej BELAK, Jakob PLAJNŠEK, Eva KEGEL, Alen KOZAR, Inja DOKL in Rene VRZEL.

**Sklepi 1. sestanka glede razdelitve nalog:**

* Zbrani predstavniki so za predsednico izvolili **Injo DOKL**, za podpredsednico pa **Evo KEGEL**. Obe sta bili pripravljeni prevzeti zaupani nalogi.
* Učence bo v skupini za vzgojni načrt zastopal **Alen KOZAR.**
* Predstavnica v komisiji za šolsko prehrano bo **Alina BEDRAČ**.
* Šolski otroški svet bodo tudi letos sestavljali učenci od **6. do 9. razreda (Ivona MES, Ronja SLAVIČ, Anej BELAK, Jakob PLAJNŠEK, Eva KEGEL, Alen KOZAR, Inja DOKL in Rene VRZEL.).**
* Za kotiček šolske skupnosti bodo skrbeli učenci **4. a-razreda.**
* Skrb za namizno dekoracijo v jedilnici po mesecih:

|  |  |
| --- | --- |
| **mesec** | **razred** |
| september | 2. a |
| oktober | 3. a |
| november | 4. a |
| december | 5. a |
| januar | 6. a |
| februar | 7. a |
| marec | 6. a |
| april | 4. a |
| maj | 9. a |
| junij | 8. a |